OpenLLM-France/wikimedia huggingface dataset:
# Good Morning, Vietnam

Good Morning, Vietnam (euskaraz Egun on, Vietnam) 1987ko Barry Levinson estatubatuar zinema zuzendariaren gerra komedia-drama filma da. Bertan, Robin Williams eta Forest Whitaker aktoreek antzeztu zuten. Vietnamgo Gerran eta Saigon hirian girotuta dago.
Filmeko antzezpenarengatik, Robin Williams aktoreak Aktore onenaren Oscar Sarirako izendapena jaso zuen.

## Argumentua

Oharra: Atal honek istorio osoa edo amaiera argitzen du.
Vietnamgo Gerran, AEBetako Aire Armadako Adrian Cronauer (Robin Williams) disc jockeya Saigon hirira iritsi berri da, Vietnamen dauden estatubatuar soldaduak entretenitzeko irrati batean esatari eta musika-jartzaile gisa lan egiteko. Hasiera batean, giro ona eta dibertsioa nagusi dira baina, pixkanaka-pixkanaka, irratiko nagusiak esatariak gerraz egite dituen aipamenak "politikoki desegokiak" direla ohartu dira. Hortaz, Cronauer kaleratu eta AEBetara bidaltzea erabaki dute; bitartean, ordezko esataria baldarra da eta ez da entzuleen gustuko. Soldaduek Cronauer irratira itzul dadin eskatu dute, baina arazoa areagotuz doa...

## Aktoreak

* Robin Williams: Adrian Cronauer
* Forest Whitaker: Edward Garlick
* Tung Thanh Tran: Tuan
* Chintara Sukapatana: Trinh
* Bruno Kirby: Steven Hawk tenientea
* Robert Wuhl: Martin Lee "Marty" Dreiwitz
* J. T. Walsh: Dickerson sarjentu maiorra
* Noble Willingham: Taylor jenerala
* Cu Ba Nguyen: James "Jimmy" Wah
* Richard Edson: Abersold soldadua
* Richard Portnow: Daniel "Dan the Man" Levitan
* Floyd Vivino: Edward "Eddie" Kirk

## Kanpo estekak

* Good Morning, Vietnam filmaren IMDBko fitxa irakurgai (Ingelesez)
* Good Morning, Vietnam filmaren trailer edo iragarkia ikusgai. Youtube.com (Ingelesez)
* Datuak: Q741878
# Good Omens (telesaila)

Good Omens estatubatuar minisaila da, Terry Pratchett eta Neil Gaimanen izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Apokalipsia ate joka dute istorio honetako bi protagonistek, baina haien artean umorea da nagusi. Aingeru, demonio, Jainko, Antikristo eta Zeruko indarrak aurrez aurre izango dira fedearen eta balio kristauen inguruko parodiazko kontakizun honetan.

## Aktoreak

* David Tennant: Crowley
* Michael Sheen: Aziraphale
* Sam Taylor Buck: Adam Young
* Jon Hamm: Gabriel arkaingerua
* Frances McDormand: Jainkoaren ahotsa
* Jack Whitehall: Newton Pulsifer
* Adria Arjona: Anathema Device
* Michael McKean: Shadwell sarjentua
* Miranda Richardson: Madame Tracy

## Erreferentziak

* ↑ «Good Omens» Berria 2019-06-15 CC BY-SA 4.0 lizentziapean.

## Kanpo estekak

* Datuak: Q43377320
# Good Will Hunting

Good Will Hunting (euskaraz, "Will Hunting Zintzoa") 1997ko Gus Van Sant zinema zuzendariaren filma da. Gidoia Ben Affleck eta Matt Damon aktoreek idatzi zuten eta protagonistak Robin Williams, Matt Damon, Ben Affleck, Minnie Driver eta Stellan Skarsgård izan ziren.
Bederatzi Oscar Saritarako izendatua izan zen baina, azkenik, bi irabazi zituen: Gizonezko bigarren aktore onenaren Oscar Saria (Robin Williams) eta Jatorrizko gidoi onenaren Oscar Saria (Ben Affleck eta Matt Damon).

## Argumentua

Will Hunting Boston hegoaldeko mutil umezurtz eta txiroa da, baina aldi berean dohaiduna eta jende ohia baina askoz ere buruargiagoa. Massachusetts Institute of Technology unibertsitatean erratza pasatzen lan egiten du. Egun batez, Gerald Lambeau irakasleak ikastetxeko arbel batean matematikako teorema baten ariketa zail bat ikasleek etxeko lan gisa egin dezaten idatzi du: Will Hunteingek hura ikusi eta ezkutuan berehala amaitu du. Biharamunean, ariketa bikain amaituta, irakaslea zur eta lur geratu da, are gehiago egilea bere ikasleetakoa ere ez dela izan jakitean. Kale borroka baten ostean, poliziak Will jo eta espetxeratzeko zorian dago. Epaileak Lambeauren eskakizuna onartu du (Will gaztearen dohaiaz jakitun), espetxera joan beharrean, psikologo baten ardurapean egon dadin.
Terapia horren bitartez, gaztearen portaera gatazkatsuaren arrazoia jakin da: mutikotan jasotako tratu txarren ondorio da eta horrek neskalagunarekiko harremana hobetzen laguntzen dio. Era berean, gaztearen presentziak irakaslea eta psikologoaren bizitzak ere onerako aldatu ditu, haien arteko lehia gainditzen lagunduz: batetik, irakasleak bere gutxiespen konplexua gainditu du eta, bestetik, psikologoak bere emaztearen heriotzaren ondorioz izandako atsekabe eta isolamendua ere bai, neurri batean.

## Pertsonaiak

* Robin Williams: Sean Maguire
* Matt Damon: Will Hunting
* Ben Affleck: Chuckie Sullivan
* Minnie Driver: Skylar
* Stellan Skarsgård: Gerald Lambeau
* Cole Hauser: Billy
* Casey Affleck: Morgan
* John Mighton: Tom
* Coleen McCauley: Cathy
* Jennifer Deathe: Lydia

## Kanpo estekak

* Good Will Hunting filmaren IMDBko fitxa irakurgai (Ingelesez)
* Good Will Hunting filmaren webgunea (Ingelesez)
* Datuak: Q193835
* Multimedia: Film locations of Good Will Hunting / Q193835
# Goodbye, Mr. Chips

Goodbye, Mr. Chips filma Sam Wood zinemagilearen lana da, 1939. urtekoa. Filmak 7 Oscar Sarietarako izendapenak jaso zituen, 1 irabaziz.

## Pertsonaiak

* Robert Donat
* Greer Garson
* Terry Kilburn
* John Mills
* Paul Henreid
* Judith Furse

## Erreferentziak

* ↑ THE 12TH ACADEMY AWARDS | 1940

## Kanpo estekak

* imdb.com
* Datuak: Q43228
* Multimedia: Goodbye, Mr. Chips (1939 film) / Q43228
# Good Luck Charlie

Good Luck Charlie (euskaraz: «Zorte On, Charlie!») Estatu Batuetako telesaila da, Disney Channel telebistakoa. 2010ko apirilaren 4an ikusi zen lehen aldiz.

## Kanpo estekak

* Webgune ofiziala (Ingelesez)
* Datuak: Q366375
* Multimedia: Good Luck Charlie / Q366375
# Good Vibrations

Good Vibrations 1966ko The Beach Boys estatubatuar musika taldearen abesti bat da. Brian Wilson eta Mike Love taldekideek idatzi zuten. 1967an Smiley Smile diskoaren barnean kaleratu zuten.

## Kanpo estekak

* The Beach Boys taldea Good Vibrations abestia abestuz ikusgai eta entzungai. Youtube.com (Ingelesez)
* Datuak: Q842176
# Good bye, Lenin!

Good bye, Lenin! 2004. urteko Alemaniako pelikula bat da.

## Istorioa

Oharra: Atal honek istorio osoa edo amaiera argitzen du.
Berlinen, 1989. urtean kokatzen da film hau. Familia bateko egunerokotasuna deskribatzen da pelikula honetan eta kritika sutsua egiten dio garai horretako sozialismoari. Izan ere, filmean ikusten den moduan, Berlingo harresia suntsitzear dago eta kontraesanez beteriko gizartea da.
Familia honen eguneroko bizitzan agerian geratzen da epe horretako arazoak eta zailtasunak. Alde batetik aldaketaren nahia eta beste aldetik honek ekarri dezakeen arazoak aztertzen dira. Sozialismoaren neurri zorrotzen kritika egiten da eta aldi berean kontsumorako nahia eta honek ekarri ahal dituen kontraesanak ere agerian geratzen dira.
Baina film honek ez digu bakarrik garai horretako arazoei buruz hitz egiten, familien arteko harremanez ere hitz egiten digu, elkarbizitzan gertatzen diren arazoei buruz, hain zuzen. Hau da, belaunaldien arteko gatazkak, komunikazio eza, elkarbizitzaren zailtasunak, besteak beste, aztertzen ditu.

## Aktoreak

* Daniel Brühl : Alexander Kerner
* Katrin Sass : Christiane Kerner
* Maria Simon : Ariane Kerner
* Txulpan Khamatova : Lara
* Florian Lukas : Denis Domaschke
* Alexander Beyer : Rainer
* Burghart Klaussner : Robert Kerner
* Michael Gwisdek : Klapprath
* Christine Schorn : Schäfer andrea
* Jürgen Holtz : Ganske jauna
* Jochen Stern : Mehlert jauna
* Stefan Walz : Sigmund Jähn
* Eberhard Kirchberg : Dr. Wagner
* Hans-Uwe Bauer : Dr. Mewes
* Nico Ledermueller : Alexander Kerner (11 urte)

## Kritikak

Zuzendariak lan trebea egin zuen film honetan, kritika eta umorea batuz. Gidoia ere ezin hobea da eta aktoreen lana ere bikaina da. Ikusteko arina da eta garai horretako arazoen hausnarketa egiteko erraztasuna ematen du.
Amaitzeko esan liteke, ez daukagula aukera askorik Alemaniako epe hori deskribatzen duten filmik ikusteko, beraz, aukera ezin hobea da zuzendariak ematen diguna. Aldi berean barre egiteko aukera ere bada, izan ere, familia honetan gertatzen diren zailtasunak ezagunak dira ikuslegoarentzat.

## Sinopsia

Emakume komunista sutsu bat koman sartzen da 1989an, Berlingo Harresia erori baino lehentxeago. Zortzi hilabete geroago esnatzen da, eta semeak ahalegin guztiak egiten ditu gertatutakoaren berri izan ez dezan, horrek trauma larria eragingo diolakoan.

## Kanpo estekak

* Webgune ofiziala (Alemanez)
* Datuak: Q154817
# Good People (filma)

Good People 2013ko Henrik Ruben Genz daniar zinema zuzendariaren thrillerra da.

## Argumentua

Oharra: Atal honek istorio osoa edo amaiera argitzen du.
Familiak Londresen zuen etxe bat konpontzeko sekulako zorra egin duen bikotea da istorio honen ardatza. Egun batean euren etxeko ugazaba hil egingo da eta 20.000 £ aurkituko dituzte haren ondoan. Bikoteak dirua hartu eta ezer ez esatea erabakiko du, baina, hortik aurrera, era guztietako zorigaitzak gertatuko zaizkio.

## Aktoreak

* James Franco: Tom Wright
* Kate Hudson: Anna Wright
* Omar Sy: Khan
* Tom Wilkinson: D.I. John Halden
* Anna Friel: Sarah
* Sam Spruell: Jack Witkowski
* Diarmaid Murtagh: Marshall
* Michael Jibson: Mike Calloway
* Diana Hardcastle: Marie Halden
* Oliver Dimsdale: Supt Ray Martin
* Maarten Dannenberg: Andre

## Erreferentziak

* ↑ EiTB. (2019/04/13). 'Una decisión peligrosa', gaur gauean, ETB2n. .
* Datuak: Q14833945
# Good Thunder (Minnesota)

Good Thunder Minnesotako hiri bat da. Blue Earth konderrian kokatua dago. 2010ean 583 biztanle zituen, 1,65 kilometro koadrotan banatuta.

## Ikus, gainera

* Blue Earth konderria

## Kanpo estekak

* Datuak: Q2230638
# Gorliz Aurrera

Gorliz Aurrera Espainiako Alderdien Legea onartu ondoren Gorlizen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 270 izan ziren boto nuluak, emandako botoen %9,13.

## Ikus, gainera

* Espainiako Alderdien Legea

## Kanpo estekak

* Datuak: Q12258671
# Gorlice landa-udalerria

Gorlice ( (Audio·info)) Poloniako Polonia Txikiko voivoderriko landa-udalerri bat da, Gorlice barrutian kokatuta. 102,85 km²ko azalera du eta 2017ko datuen arabera 17165 biztanle zituen.

## Kanpo estekak

* Udalaren webgunea
* Datuak: Q1508712
* Multimedia: Gmina Gorlice / Q1508712
ieaPolonia Txikiko voivoderriko udalerriak :
# Gorliz (hondartza)

Gorliz (hondartza) :
| Ezaugarri orokorrak: ||
| - Herria | Gorliz |
| - Luzera | 842 m |
| - batezbesteko zabalera | 45 m |
| - betetasun maila | handia |
| - Urbanizatze Maila | baxua |
| - pasealekua | ez |
| hondartz mota: ||
| - hare mota | {{{hare mota}}} |
| - bainuaren egoera | berdea orokorrean |
| - Urpekaritza | ez baimendua |
| - hondartza nudista | ez |
| Ingurugiroa: ||
| - Landaredia | ez |
| - Eremu Babestua | ez |
| - Bandera urdina | bai |
| Segurtasuna: ||
| - hondartzaina | bai |
| - Arrisku seinaleak | bai |
| - udaltzaingoa | bai |
| - ertzaintza | bai |
| - sorosle taldea | bai |
| Sarbideak: |
| - Elbarrituentzako | ez |
| - Sarbide Mota | Errepidez |
| - Sarbide Seinalizatua | bai |
Gorlizeko hondartza Bizkaiko hondartza da, Gorlizeko udalerrian kokatua. Marea behera dagoenean Plentziako hondartzarekin lotuta dago guztiz, baina marea gora joaterakoan bi hondartza ezberdin dira.
Guztira 842 metro ditu luze eta 45 zabal marea behean dagoenean.
Marea goian dagoenean ia guztiz desagertzen zen hondartza zonalde batzuetan, Iparrean dagoen Astondoko hondartza eta Gorlizko hondartzako zati nagusia bereiziz. Hau dela eta obrak gin ziren (EITB24n irakurgai) hondartzaren tamaina 60.000 m$^2$etan handitzeko 35 metro gehiago zabalduz.

## Zerbitzuak

Uretan barrena bi plataforma daude instalatuak, bertan hainbat joko egin daitezkeelarik (txirristak, tranpolina...). Horretaz gain hondartzak dutxak ditu eta baita ere hiru taberna hondartzaren ondoan doan paseoan. Aparkalekua eta hamakak alokatzeko zerbitzua du.
Hondartzaren ondoan ere Gorlizko Ospitalea dago.

## Geologia

Hondartzako area fina da, kolore laranja-marroixkarekin. Hondartzaren atzekaldean dunak osatzen ziren lehen, baina eraikuntza ezberdinek hauek kendu dituzte.
Hondartza hau eta Plentziakoa badia baten barruan daude. Plentzian Butroe Errekak urak isurtzen ditu eta honen aurrekaldean portu bat eraikia dago. Hau dela eta korronte guztiak lehenago igarotzen dira Gorlizetik eta horitk Plentziarantz doaz, harea hondartza batetik bestera eramaten. Prozesu honengatik Gorlizeko hondartzak tamaina galtzen du urtero Plentziakoari emanez.

## Ikus, gainera

* Gorliz
* Plentzia (hondartza)

## Kanpo estekak

* Hondartzari buruzko informazioa Bizkaiko Foru Aldundiaren webgunean.
* EiTB24n Hondartzaren handitzearen inguruko berria)
* Datuak: Q3390854
* Multimedia: Gorliz Beach / Q3390854
# Gorlizko badia Bandera

Gorlizko badia Bandera 2007 urtean TKE Ligaren barnean antolatu zen estropada izan zen. Bigarren ekitaldi bat antolatu zen 2024 KAE Ligarako.

## Kanpo estekak

* Datuak: Q25473779
# Gorleston-on-Sea

Gorleston-on-Sea, Ingalaterrako ekialdeko kostaldean dagoen udalerri bat da, Norfolk konderrian.
2021ean 24.430 biztanle zituen.
* Datuak: Q369657
* Multimedia: Gorleston-on-Sea / Q369657
# Gorlice

Gorlice ( (Audio·info)) Poloniako Polonia Txikiko voivoderriko hiri-udalerri bat da, Gorlice barrutian kokatuta. 23,53 km²ko azalera du eta 2017ko datuen arabera 27903 biztanle zituen.

## Kanpo estekak

* Udalaren webgunea
* Datuak: Q947521
* Multimedia: Gorlice / Q947521
ieaPolonia Txikiko voivoderriko udalerriak :
# Gorlizko Udal Liburutegia

Gorlizko Udal Liburutegia Kurtzeta 5ean dago. 1967 an sortu zen. Euskadiko Irakurketa Publikoko Sarea ren parte-hartzaile da.

## Kanpo estekak

* , Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16517428
# Gustavo Díaz Ordaz (udalerria)

Gustavo Díaz Ordaz Mexikoko udalerri bat da. Tamaulipas estatuan kokatua dago. 2010ean 15.775 biztanle zituen 431,12 km²ko azaleran. Herriburua [[Ciudad Gustavo Díaz Ordaz (Gustavo Díaz Ordaz)|Ciudad Gustavo Díaz Ordaz]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2447582
* Multimedia: Gustavo Díaz Ordaz Municipality / Q2447582
# Gustavo Huete

Carlos Gustavo Huete Torres (?, 1970eko abenduaren 17a), pilota munduan Huete bezala ezaguna, argentinar pilotari ohia da, palan aditua.
Munduko Pilota Txapelketan parte hartu zuen, 1990ean urrezko domina lortuz. Bartzelonako Olinpiar Jokoetan brontzezkoa lortu zuen.
# Gustavo II.a Adolfo

Gustavo II.a Adolfo (Stockholm, 1594ko abenduaren 9a - Lützen, gaur egun Saxonia-Anhalt, Alemania, 1632ko azaroaren 6a) 1611-1632 urteetan Suediako errege izan zen.
Axel Oxenstierna kantzilerraren laguntzaz, Suediako egoera hobetu zuen: bakea izenpetu zuen Danimarkarekin (Knäredeko hitzarmena, 1613), Errusiarekin (Stolbova, 1717), eta Poloniarekin (Altmarkeko menia, 1629). Estatua eta armada eraberritu zituen. Ondoren Hogeita hamar Urteko Gerran arrakasta handiz parte hartu zuen, protestanteen buruzagitzan inperialen kontra. Breitenfelden garaipena erdietsi zuen (1631), Renanian barrena Alemania hegoaldera iritsi zen, eta Lützenen Wallenstein garaitu zuen (1632ko azaroaren 16a), baina borrokan hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q52938
* Multimedia: Gustav II Adolf of Sweden / Q52938
# Gustavo IV.a Adolfo Suediakoa

Gustavo IV.a Adolfo Suediakoa (Stockholm, 1778ko azaroaren 1a - Sankt Gallen, 1837ko otsailaren 7a) 1792-1809 urteetan Suediako erregea izan zen.
Pomerania suediarra galdu zuen (1807) eta Errusiari utzi behar izan zion Finlandia (1808). Militarrek jo zuten kolpe batek irauli zuen. Erbestean hil zen.

## Erreferentziak

* ↑ Lur entziklopedietatik hartua.
* Datuak: Q52929
* Multimedia: Gustaf IV Adolf of Sweden / Q52929
# Gustavo III.aren pabiloia

Gustavo III.aren pabiloia (suedieraz: Gustav III:s paviljong) Suediako erregeen jauregietako bat da. Solna hirian dago, Stockholm erdigunetik 2 kilometrotara, Haga parkean.

## Historia

Louis Masreliez arkitektoak diseinatu eta 1787an Olof Tempelman arkitektuak eraiki zuen Gustavo III.a Suediakoarentzat. 1792ko martxoaren 16an Gustavo III.a Operako maskaradara atera zen eta bertan erahil zuten. 1840 hamarkadan George Theodor Chiewitz arkitektoak birmoldatu egin zuen eta 1937 eta 1946 artean ere berriztatzen lan berriak izan zituen.

## Kobrezko dendak

Louis Jean Desprez arkitektoak diseinatu eta eraiki zituen 1787 eta 1790 artean. Turkiarren estilora diseinatu zituen jauregiaren zaintzaileentzak.

## Haga Parkea

Eremu natural zabala da eta bertan Gustavo III.aren pabiloiaz gain Haga jauregia eta Echo Temple ere badaude. Hainbat aintzira, basoak eta lorategiak ere baditu.

## Iruditegia

* Airetiko ikuspegia.
* Barnealdea.
* Haga jauregia.
* Haga parkea.
* Haga Echo Temple.

## Kanpo estekak

* Datuak: Q1191599
* Multimedia: Gustav III's Pavilion / Q1191599
# Gustavo Jiménez Saldías

Gustavo Adolfo Jiménez Saldías (Cerro de Pasco, 1886 - Paiján, La Libertad; 1933ko martxoaren 14a), El Zorro ezizenez ezaguna, Peruko militar eta politikari bat izan zen. Peruko presidente izan zen 1931ko martxoan, Gobernu Batzorde Iragankor baten buru zela. Ondoren, Luis Miguel Sánchez Cerroren gobernu konstituzionalaren aurka matxinatu zen, eta Cajamarcan Peruko buruzagi goren izendatu zuen bere burua (1933ko martxoak 11), baina garaitua eta atxilotua izan zen. Bertsio ofizialaren arabera, bere buruaz beste egin zuen, bere errebolberrarekin tiro eginez.

## Kanpo estekak

* Datuak: Q130970
* Multimedia: Gustavo Jiménez / Q130970
# Gozagailu elektroniko

Musikan, gozagailu elektronikoa edo afinagailu elektronikoa musika tresna batekin jotako nota baten tonua erakusten duen gailu elektroniko bat da, afinazio egokia lortzeko.
Jotako notaren maiztasuna seinale bisual baten bitartez erakusten da (galbanometroa, LCDa edo diodo distiratsuak), erreferentziazko maiztasunarekin batera, hauen arteko diferentzia ikus daitekeelarik.

## Ikus, gainera

* Diapasoia

## Kanpo estekak

* Datuak: Q1298056
* Multimedia: Electronic tuners / Q1298056
# Goytre

Goytre, Galesko hegoaldeko udalerri bat da, Neath Port Talbot konderrian.

## Kanpo estekak

* Datuak: Q5590210
* Multimedia: Goytre / Q5590210
# Gozamen-eskubide

Ondasun bati buruz, gozamena jabe izan gabe ondasun hori eduki eta erabiltzeko eskubide erreala da; gozamendunak ezin izango du ondasun hori gutxitu edo besterendu.

## Kanpo estekak

* Datuak: Q160474
# Goyo Lebrero

Gregorio Lebrero Ortega (Madril, 1917ko irailaren 19a - Ibidem, 1980ko irailaren 8a) espainiar zinema-aktorea izan zen.

## Filmografia
### Zinema

* Bienvenido, Mister Marshall (1952)
* Cerca de la ciudad (1952)
* Aeropuerto (1953)
* La hermana alegría (1955)
* La lupa (1955)
* Un marido de ida y vuelta (1957)
* La cenicienta y Ernesto (1957)
* El Tigre de Chamberí (1957)
* El inquilino (1958)
* La venganza de Don Mendo (1960)
* Margarita se llama mi amor (1961)
* Atraco a las tres (1962)
* La reina del Chantecler (1962)
* Marisol rumbo a Río (1963)
* Una chica casi formal (1963)
* La verbena de la Paloma (1963)
* El verdugo (1963)
* El extraño viaje (1964)
* Historias de la televisión (1965)
* El precio de un hombre (1966)
* Operación cabaretera (1967)
* Pero... ¿en qué país vivimos? (1967)
* El turismo es un gran invento (1967)
* Carola de día, Carola de noche (1969)
* El hombre que se quiso matar (1970)
* Me has hecho perder el juicio (1973)
* El calzonazos (1974)
* Un hombre llamado Flor de Otoño (1978)
* Datuak: Q54877506
# Gozdowo udalerria

Gozdowo Poloniako Mazoviako voivoderriko landa-udalerri bat da, Sierpc barrutian kokatuta. 126,35 km²ko azalera du eta 2017ko datuen arabera 5994 biztanle zituen.

## Kanpo estekak

* Udalaren webgunea
* Datuak: Q2287347
* Multimedia: Gmina Gozdowo / Q2287347
ieaMazoviako voivoderriko udalerriak :
# Goytre (Monmouthshire)

Goytre, Galesko udalerri eta komunitate bat da, Monmouthshire konderrian.

## Kanpo estekak

* Datuak: Q5577201
* Multimedia: Goetre / Q5577201
# Gozan no Okuribi

Gozan no Okuribi (japonieraz: 五山送り火) edo Daimonji (japonieraz: 大文字) Kyotoko jaialdi bat da, O-Bon astearen bukaera markatzen duena.

## Jaialdia

Abuztuaren 16an izaten da eta Kyoto inguruko mendietan suzko irudiak pizten dituzte. O-Bon astean hildako familiakoen izpirituak gure mundura etortzen dira eta Gozan no Okuribi-ko suek izpirituen lurraldera itzultzeko bidea erakusten diete.
Jatorri iluna badu ere, oso aintzinakoa dela uste da. Suak prestatzea familia jakin batzuen ardura da eta lan horretan borondatezko ordu asko ematen dituzte.
Arratsaldeko zortzietan, ilundu berritan, suak mendietan pizten dira, bata bestearen ondoren. Ikusteko tokirik egokiena Kyotoko jauregi inperialeko lorategietan omen da.

## Suzko irudiak

Bost irudi osatzen dira:
* Daimonji (大文字): 大 ("Handia") esan nahi duen kanjia. Arratsaldeko zortzietan pizten da.
* Myō / Hō (妙・法): "Natura zoragarria" esan nahi duten kanjiak. Arratsaldeko zortziak eta hamarran pizten dira.
* Funagata (舟形): Itsasontzi baten irudia. Arratsaldeko zortziak eta laurdenean pizten da.
* Hidari Daimonji (左大文字): berriz ere "Handia" esan nahi duen kanjia. Hura ere arratsaldeko zortziak eta laurdenean pizten da.
* Toriigata (鳥居形): Torii baten itxurako irudia. Arratsaldeko zortziak eta hogeian pizten da.

## Kanpo estekak

* Datuak: Q2914758
* Multimedia: Gozan no Okuribi / Q2914758
# Gozdnica

Gozdnica ( (Audio·info)) Poloniako Lubuszeko voivoderriko hiri-udalerri bat da, Żagań barrutian kokatuta. 23,92 km²ko azalera du eta 2017ko datuen arabera 3172 biztanle zituen.

## Kanpo estekak

* Udalaren webgunea
* Datuak: Q985667
* Multimedia: Gozdnica / Q985667
ieaLubuszeko voivoderriko udalerriak :
# H alfa

Fisikan, H alfa, Hα idatzia, hidrogenoaren espektroaren igortze zerrendetako bat da. Hα zerrenda, 656,3 nanometroko uhin luzera batean zentratua dago, eta espektro elektromagnetikoaren zati gorrian ikusgarri da. Hα hitza, Hα zerrendaren igortze maiztasunean zentratutako iragazki optikoak izendatzeko ere erabiltzen da. Iragazki hauek, beste gauza batzuen artean, eguzkia behatzeko erabiltzen dira, zeintzuekin kromosferaren behaketa on bat lor daitekeen.
Bohrren eredu atomikoaren arabera, elektroiak, energia maila kuantikotuetan baino ezin daitezke egon, bere hirugarren arautik ebazten den ondorioa. Zenbaki kuantiko nagusiak n= 1, 2, 3,... maila hauetako bakoitza identifikatzen du. Hidrogeno atomo batetako elektroi batek, n$_1$ mailatik n$_2$ maila txikiago batetara trantsizioa egiten duenean, n$_1$ eta n$_2$ mailen arteko energia diferentziaren ia berdina den energia fotoi bat igortzen du. n$_2$ = 2 denean, fotoien energiak hain handiak dira, lotutako uhin luzerak, Balmerren sailekoak direla, eta honela izendatuak dira:
* n = 3 a n = 2 H-alfa deitzen da, edo Hα
* n = 4 a n = 2 H-beta deitzen da, edo Hβ
* n = 5 a n = 2 H-gamma deitzen da, edo Hγ, etab...

## Hα astrofisikan

Espektru zerrenda hau, Astrofisikan oso erabilia da aplikazio ugarirentzako.
* Eguzkiaren kromosfera eta protuberantziak aztertzeko
* izar eraketadun nebulosak aztertzeko
* Unibertsoko izar eraketa tasa aztertzeko.
Zehazki, Hα bezala, zerrenda horretan zentratutako behaketa iragazkiak ere ezagutzen dira.

## Ikus, gainera

* Rydbergen formula
* Lymanen saila
* Balmerren saila
* Paschenen saila
* Bracketten saila
* Pfunden saila

## Kanpo estekak

* Datuak: Q585943
* Multimedia: H-alpha / Q585943